
Informare cu privire la colectarea deșeurilor textile în comuna Mărișelu


În acest sens, vă aducem la cunoștință faptul că în comuna Mărișelu este amplasat un container destinat exclusiv colectării deșeurilor textile în curtea sediului Primăriei, str. Ioan Cotoc. Nr.1
În conformitate cu prevederile OUG nr. 92/2021 privind regimul deșeurilor cetățenii au obligația de a nu amesteca deșeurile textile cu deșeurile municipale. 

Persoană de contact: viceprimar Pop Alexandru
Telefon: 0760 921 668
Vă mulțumim pentru înțelegere !


Primar,
Petruț Horea-Călin
[image: ]ROMÂNIA
JUDEŢUL BISTRIŢA-NĂSĂUD
COMUNA MĂRIŞELU
COD FISCAL 4426948
Localitatea Mărişelu, str. Ioan Cotoc, nr. 1, judeţul Bistriţa-Năsăud, cod poştal 427150
Tel.: 0263/272710, fax: 0263/ 272585, e-mail: primaria.mariselu@gmail.com

Anunț privind colectarea separată destinată deșeurilor textile. Unde pot fi depuse
 
În conformitate cu prevederile:
· Ordonanței de Urgență nr. 92/2021 privind regimul deșeurilor, cu modificările și completările ulterioare;
· Legii nr. 17/2023 pentru aprobarea OUG nr. 92/2021;
· Directivei (UE) 2018/851 de modificare a Directivei 2008/98/CE privind deșeurile, vă aducem la cunoștință faptul că colectarea separată a deșeurilor textile este obligatorie pentru autoritățile administrației publice locale, precum și pentru cetățeni.
Categoria deșeurilor textile include:
· articole de îmbrăcăminte uzată;
· încălțăminte;
· lenjerii de pat;
· perdele și draperii;
· pături;
· covoare;
· alte materiale textile de uz casnic.

Obligațiile cetățenilor
Cetățenii au obligația:
· să colecteze separat deșeurile textile;
· să nu amestece deșeurile textile cu deșeurile menajere;
· să predea deșeurile textile în punctul de colectare special amenajat.
Condiții de predare:
· textilele trebuie să fie curate și uscate;
· deșeurile textile vor fi depozitate în saci închiși;
· încălțămintea va fi predată în perechi;
· nu se acceptă textile contaminate cu substanțe periculoase ori deșeuri umede sau degradate.

Modalități de colectare
Deșeurile textile pot fi depuse:
· în containerul special amplasat pe raza unității administrativ-teritoriale; (un container special cu o capacitate maximă 2 m3, pentru textile amplasat în curtea sediului Primăriei Mărișelu. Str. Ioan Cotoc, nr.1)
· în cadrul campaniilor periodice de colectare organizate de operatorul de salubritate; (patru campanii anuale, câte una pe trimestru), conform calendarului de colectare deșeuri reciclabile pentru zonele de case Comuna Mărișelu.
Prin colectarea separată a textilelor contribuim la:
· reducerea cantității de deșeuri eliminate prin depozitare;
· creșterea gradului de reutilizare și reciclare;
· protejarea mediului și utilizarea responsabilă a resurselor.
Nerespectarea obligațiilor privind colectarea si gestionarea separată a deșeurilor poate atrage sancțiuni conform legislației în vigoare.
Vă mulțumim pentru sprijin și implicare în menținerea unui mediu curat și sigur!
Horea-Călin Petruț
Primarul Comunei Mărișelu

